Moisi Zaloshnja

Moisi Qazim Dosti i njohur si Moisi Zaloshnja (Zaloshnjë, 28 shkurt 1919 - Tiranë, 25 janar 1996) është shkrimtar shqiptar.

 Biografia 

Moisi Zaloshnja lindi më 28 shkurt 1919 në Zaloshnje të Skraparit, në një familje fisnike me tradita të lashta atdhetare. Mbiemri i familjes së tij ishte Dosti, me origjinë nga spahinjtë e Gramshit të Tomorricës. Arsimin fillor e kreu në fshatin e lindjes, më pas vijoi shkollën qytetëse në Berat dhe Normalen e Elbasanit. Pas diplomimit, punoi si mësues në Kapinovë të Skraparit.

Gjatë Luftës së Dytë Botërore, Zaloshnja u angazhua në Lëvizjen Antifashiste Nacionalçlirimtare, duke luftuar deri në çlirimin e Shqipërisë. Pas luftës, kreu detyra të ndryshme shtetërore dhe u vendos në Tiranë, ku punoi si gazetar dhe redaktor. Prej vitit 1961 e deri në daljen në pension, ai shërbeu për afro 30 vjet si shef redaksie në Shtëpinë Botuese “Naim Frashëri” https://arkiva.gazetadita.al/moisi-zaloshnja-me-shpirt-e-zemer-ne-librat-e-tij//.

Si shkrimtar, Moisi Zaloshnja la një krijimtari të pasur letrare, duke botuar mbi 30 libra për fëmijë dhe të rritur. U shqua si mjeshtër i tregimit të shkurtër, por shkroi edhe novela dhe romane. Me përkushtim të veçantë iu dedikua letërsisë për fëmijë, duke dhënë një kontribut të rëndësishëm në këtë fushë.

Gjithashtu, ai botoi artikuj në shtypin e kohës, duke trajtuar figura të njohura historike të Skraparit dhe më gjerë. Me veprën e tij, Moisi Zaloshnja mbetet një emër i rëndësishëm në letërsinë shqiptare.

 Veprat letrare 
 "Misioni" : poemë - 1952 https://www.bksh.al/details/494360/
 "Lotët e natës" : tregime për fëmijë - 1953 https://www.bksh.al/details/494334/
 "Në zemër të popullit" : poemë - 1953 https://www.bksh.al/details/494392/
 "Rreth zjarrit partizan" : tregime nga lufta Nacional-Çlirimtare - 1954 https://www.bksh.al/details/494518/
 "Mendja bën hata, mendja bën kala" - 1956 https://www.bksh.al/details/494355/
 "Në ndihmë të rretheve me të rejat" - 1956 https://www.bksh.al/details/494546/
 "Kohët ndryshuan" : tregime - 1957 https://www.bksh.al/details/494321/
 "Gjysmagjeli" : përrallë për fëmijë - 1958 https://www.bksh.al/details/494314/
 "Nën hijen e Tomorrit" : tregime - 1961 https://www.bksh.al/details/494384/
 "Dyzet vëllezërit" - 1964 https://www.bksh.al/details/494545/
 "Lëndohet një plagë e vjetër" : tregime - 1965 https://www.bksh.al/details/494331/
 "Sa të jetë Lalë Gjoni..." - 1965 https://www.bksh.al/details/494524/
 "Rreth zjarrit partizan" : tregime - 1966 https://www.bksh.al/details/494471/
 "Lugetët e Kallfanit" : tregime - 1967 https://www.bksh.al/details/494349/
 "Zëra të fuqishëm" : tregime - 1969 https://www.bksh.al/details/494541/
 "Ç'u ndezën malet" : poezi - 1970 https://www.bksh.al/details/494288/
 "Tregime të zgjedhura" - 1973 https://www.bksh.al/details/494540/
 "Deti nën Tomorr" : poemë - 1974 https://www.bksh.al/details/494289/
 "Shpifja" : pjesë teatrale me shumë akte - 1974 https://www.bksh.al/details/494531/
 "Zjarr pa tym" : novela - 1975 https://www.bksh.al/details/494542/
 "Kaleshi leshartë" : poemë-përrallë - 1975 https://www.bksh.al/details/494319/
 "Kur malet kërkonin diellin" : roman - 1976 https://www.bksh.al/details/494323/
 "Përralla të zgjedhura" - 1977 https://www.bksh.al/details/494390/
 "Gurë stralli" : tregime e novela - 1978 https://www.bksh.al/details/494290/
 "Na ishte një yllkë e vogël" : novelë - 1978 https://www.bksh.al/details/494365/
 "Tregim për tokën" : vjersha e poema - 1982 https://www.bksh.al/details/494539/
 "Dyzet vëllezërit dhe syqeni" : përrallë - 1985 https://www.bksh.al/details/494287/

 Referime 

Kategoria:Biografi shqiptare
Kategoria:Njerëz nga Skrapari
Kategoria:Mësues shqiptarë
Kategoria:Shkrimtarë shqiptarë për fëmijë
Kategoria:Lindje 1919
Kategoria:Vdekje 1996